Myombo

Miyombo ni aina za miti inayoitwa na wanabiolojia kwa jina Brachystegia. Jina la Kiswahili linatoka wingi wa jina la Kibemba: "muombo (miombo)", lakini kwa sababu fulani wingi huu umekuwa umoja kwa Kiswahili: "myombo (miyombo)".

Miti hii inaunda misitu isiyo minene hasa katika mazingira makavu kiasi ya Afrika ya Mashariki na Kusini hasa katika nchi Zimbabwe, Zambia, Msumbiji, Angola, Tanzania na Malawi. Misitu ya miyombo inafunika maeneo ya kilomita za mraba milioni 5.

Misitu ya miyombo humwaga majani wakati wa majira ya ukame kwa kusudi la kuhifadhi maji ndani yao. Kabla ya kuja kwa majira ya mvua huotesha majani mapya. Wakati wa mabadiliko haya majani yanaonyesha rangi za dhahabu na nyekundu zinazopendeza.

Miyombo inayopatikana mara nyingi ni hasa Brachystegia boehmii na B. longifolia.Smith, Paul & Allen, Quentin: Field Guide to the Trees and Shrubs of the Miombo Woodlands, Royal Botanic Gardens, Kew 2004. 

 Miyombo na watu 
Misitu ya miyombo ni muhimu kwa maisha ya watu wanaoishi karibu nayo wakivuna hapa matunda, asali, kuni na lishe kwa mifugo. Kukatwa kwa miti hii imezidi kutokana na kuongezeka kwa watu na matumizi ya kuni. Utengenezaji wa makaa karibu na barabara kubwa yanayopelekwa mjini ni sababu muhimu. Katika maeneo ambako tumbako hulimwa wakulima wanakata miti mingi mno wakitumia kuni kukausha majani ya tumbako.

Wanyama
Miyombo inaota kwenye ardhi isiyo na rutba sana. Hata hivyo misitu ya miyombo ni nyumbani kwa spishi nyingi za wanyama pamoja na ndege wanaoishi hapa pekee. Wanyamapori wengi wanapata kinga na lishe kati ya miti hii kama vile tembo, mbwa mwitu, na wengine.

Spishi
Brachystegia allenii
Brachystegia angustistipulata
Brachystegia bakeriana
Brachystegia bequaertii
Brachystegia boehmii
Brachystegia bussei, Mnyombo
Brachystegia cynometroides
Brachystegia eurycoma
Brachystegia floribunda
Brachystegia glaberrima
Brachystegia glaucescens, Muunze
Brachystegia gossweileri
Brachystegia kalongensis
Brachystegia kennedyi
Brachystegia laurentii
Brachystegia leonensis
Brachystegia longifolia
Brachystegia luishiensis
Brachystegia lujae
Brachystegia manga
Brachystegia microphylla
Brachystegia mildbraedii
Brachystegia nigerica
Brachystegia puberula
Brachystegia russelliae
Brachystegia spiciformis, Mrihi (mriti, msasa?, mtondo, mtondoro, mtundu, mundu)
Brachystegia stipulata
Brachystegia subfalcato
Brachystegia tamarindoides, Mseni
Brachystegia taxifolia
Brachystegia torrei
Brachystegia utilis
Brachystegia wangermeeana
Brachystegia zenkeri

Picha

 Marejeo na Viungo vya Nje 

Bruce M Campbell. ed. 1996. The Miombo Transition: Woodlands & Welfare in Africa, CIFOR, ISBN 9798764072, standard reference on the description & uses to which animals and man put these savanna woodlands.
http://earthtrends.wri.org/text/forests-grasslands-drylands/map-234.html 
Eastern Miombo woodlands (World Wildlife Fund)

Jamii:Mharagwe na jamaa
Jamii:Jiografia ya Afrika